sagorsarker/bangla-wikipedia huggingface dataset:
কেকি তারাপোর

কেকি খুরশেদজী তারাপোর (; ; জন্ম: ১৭ ডিসেম্বর, ১৯১০ - মৃত্যু: ১৫ জুন, ১৯৮৬) তৎকালীন ব্রিটিশ ভারতের বোম্বে এলাকায় জন্মগ্রহণকারী ভারতীয় আন্তর্জাতিক ক্রিকেটার ও প্রশাসক ছিলেন। ভারত ক্রিকেট দলের অন্যতম সদস্য ছিলেন তিনি। ১৯৪৮ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে বোম্বে দলের প্রতিনিধিত্ব করেন। দলে তিনি মূলতঃ স্লো লেফট-আর্ম অর্থোডক্স বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন কেকি তারাপোর।
১৯৩৭-৩৮ মৌসুম থেকে ১৯৪৮-৪৯ মৌসুম পর্যন্ত কেকি তারাপোরের প্রথম-শ্রেণীর খেলোয়াড়ী জীবন চলমান ছিল। খেলোয়াড়ী জীবনে তিনি স্লো লেফট-আর্ম বোলার হিসেবে খেলতেন। এক দশকের অধিক সময়ে প্রথম-শ্রেণীর ক্রিকেটে অংশ নিয়েছিলেন। এ পর্যায়ে ২৮.৭৭ গড়ে ১৪৮ উইকেট লাভ করেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন কেকি তারাপোর। ১০ নভেম্বর, ১৯৪৮ তারিখে দিল্লিতে সফরকারী ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।
তারাপোরকে বিনু মানকড়কে সহায়তাকল্পে অন্তর্ভুক্ত করা হয়েছিল। ১৯৪৮-৪৯ মৌসুমে সফরকারী ওয়েস্ট ইন্ডিজ দলের বিপক্ষে তিন থেকে চারজন বামহাতি স্পিনারকে রাখা হয়।
তার স্বল্পকালীন আন্তর্জাতিক ক্রিকেট জীবন সম্পর্কে সুজিত মুখোপাধ্যায় মন্তব্য করেন যে, ‘শুরুতে পরীক্ষামূলকভাবে ১৯৪৮ সালে দিল্লির ফিরোজ শাহ কোটলায় ওয়েস্ট ইন্ডিয়ানদের বিপক্ষে খেলানো হয়। প্রথম দুই দিন ভারতীয় বোলারের মাত্র তিনটি উইকেটের পতন করেছিলেন। তন্মধ্যে, তিনি সর্বাপেক্ষা দূর্ভাগা ছিলেন। বোম্বে পঞ্চদলীয় প্রতিযোগিতার পর এটিই প্রথম-শ্রেণীর ক্রিকেট খেলায় তার প্রথম অংশগ্রহণ ছিল। আটত্রিশ বছর বয়সী কেকি তারাপোর মাঠে দর্শকদের চক্ষুশূলে পরিণত হন।’
খেলার দ্বিতীয় দিনে ডিপ এক্সট্রা কভার অঞ্চলে ফিল্ডিংকালে বিনু মানকড়ের বলে রবার্ট ক্রিস্টিয়ানি’র চার আটকাতে গিয়ে আঙ্গুলে আঘাত পান। এরফলে, তিনি মাঠ ত্যাগ করতে বাধ্য হন। এরপর মাঠে ফিরে আসলে যখনই তিনি বল আটকাতে তৎপর হন, তখনই দর্শকেরা তাকে লক্ষ্য করে দুয়ো দুয়ো ধ্বনি করতে থাকে।
একমাত্র টেস্টে অংশগ্রহণের চার মাস পর সর্বশেষ প্রথম-শ্রেণীর ক্রিকেট খেলায় অংশ নেন কেকি তারাপোর। রঞ্জী ট্রফি প্রতিযোগিতায় বোম্বে ও বরোদার মধ্যকার চূড়ান্ত খেলায় তিনি অংশ নেন। এ পর্যায়ে তিনি ৯৯ ওভার বোলিং করেছিলেন।
ক্রিকেট খেলা থেকে অবসর গ্রহণের পর ক্রিকেট প্রশাসনের দিকে ঝুঁকে পড়েন। ১৯৬৭ সালে ভারত দলকে ব্যবস্থাপকের দায়িত্ব নিয়ে ইংল্যান্ড ও ১৯৭০-৭১ মৌসুমে ওয়েস্ট ইন্ডিজ গমন করেন। তন্মধ্যে, ওয়েস্ট ইন্ডিজে ভারত দল প্রথমবারের মতো টেস্ট সিরিজ জয়ে সমর্থ হয়েছিল। ১৯৫৪ থেকে ১৯৮২ সাল পর্যন্ত ইন্ডিয়া ক্রিকেট ক্লাবের সম্পাদকের দায়িত্ব পালন করেন।
প্যাডেলযুক্ত মোটরসাইকেলের ধাক্কায় আঘাতপ্রাপ্ত হন ও পরবর্তীকালে নিহত হন। ১৫ জুন, ১৯৮৬ তারিখে ৭৫ বছর বয়সে মহারাষ্ট্রের পুনে এলাকায় কেকি তারাপোরের জীবনাবসান ঘটে। ভারতীয় ক্রিকেটে আরও একজন কেকি তারাপোর (১৯২২ - ২০০১) ক্রিকেট কোচের দায়িত্বে ছিলেন।
রামপুর ইউনিয়ন, পার্বতীপুর

রামপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটি ৩৮.৭৩ কিমি (১৪.৯৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৩,২৩০ জন। ইউনিয়নটিতে মোট গ্রামের সংখ্যা ৩৯টি ও মৌজার সংখ্যা ৩০টি।
রামপুর ইউনিয়নের মোট তিনটি হাট/বাজার রয়েছে। 
দিনাজপুর জেলা সদর হতে ৩৮ কিলোমিটার পাকা রাস্তা কেন্দ্রীয় বাস টার্মিনাল সংলগ্ন পার্বতীপুর উপজেলা পরিষদ হইতে অটোভ্যান ও রিক্সা যোগে প্রায় ১.৫ কি: মি: দূরত্বে কেন্দ্রীয় ঈদগাহ্ মাঠের পাশে দিয়ে পাকা রাস্তায় গ্রাম্য পরিবেশে রামপুর ইউনিয়ন পরিষদ।
ফাতহুল কাদীর

ফাতহুল কাদীর (আরবী: شرح فتح القدير على الهداية شرح بداية المبتدي) হানাফী মাযহাবের প্রসিদ্ধ কিতাব হেদায়ার ব্যখ্যাগ্রন্থ।
এই গ্রন্থের লেখক হলেন- আল্লামা কামালুদ্দীন মুহাম্মদ ইবনে আব্দুল ওয়াহেদ আস-সিওয়াসি। তিনি ইবনে হুমাম এবং কাযীজাদাহ শামসুদ্দীন আহমাদ নামে পরিচিত।
ইবনে হুমাম ৭৯০হিজরীতে জন্মগ্রহণ করেন।
তিনি ৮৬১হিজরীতে মৃত্যুবরণ করেন।
এই গ্রন্থ হিজরীর নবম শতকে লিপিবদ্ধ করা হয়েছেন। 
হানাফি আইনশাস্ত্রের বিখ্যাত গ্রন্থ হেদায়ার সর্বাধিক বিস্তারিত,সমাধৃত ও প্রসিদ্ধ ব্যাখ্যাগ্রন্থ হলো ফাতহুল কাদীর। শাব্দিক ব্যাখ্যা, ব্যাকরণ, পরিভাষা, উসূলে ফিকহ নিয়ে ‍সুন্দরভাবে বিস্তারিত আলোচনা এই গ্রন্থে তিনি করেছেন।
ইমাম ইবনে হুমাম ‍মুতাআখখিরীন(পরবর্তী উলামা)দের মাঝে মুজতাহিদ পর্যায়ের ছিলেন।
গ্রন্থটি বিশ্বের অনেক প্রকাশনী থেকে প্রকাশিত হয়েছে। তন্মধ্যে উল্লেখযোগ্য হলো- দারুল কুতুব আল-ইলমিয়্যাহ ও মাকাতাবাতু রশিদিয়্যাহ। ১০ খণ্ডে লিপিবদ্ধ এই গ্রন্থ বাংলাদেশের ইসলামিক লাইব্রেরিতেও পাওয়া যায়।
পলাশবাড়ী ইউনিয়ন, পার্বতীপুর

পলাশবাড়ী ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। 
ইউনিয়নটি ৯০.৭৩ বর্গ কি.মি. (৩৫.০৩ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৪৩,১০১ জন। ইউনিয়নটিতে মোট গ্রামের সংখ্যা ৯টি ও মৌজার সংখ্যা ৮টি। 
পলাশবাড়ী ইউনিয়নের মোট পাঁচটি হাট/বাজার রয়েছে।
১। ডাঙ্গারহাট
২। চকবাজার
৩। বোর্ড বাজার 
৪।দূর্গাপুর বাজার 
৫। নয়াবাজার
চণ্ডিপুর ইউনিয়ন, পার্বতীপুর

চন্ডিপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। এটির আয়তন ৬৫.২৩ বর্গ কি.মি. (২৫.১৯ বর্গমাইল)। ২০১১ সালের আদমশুমারীর হিসাব অনুযায়ী, চন্ডিপুর ইউনিয়নের জনসংখ্যা ছিল প্রায় ২৯,০০০ জন । 
ইউনিয়নটিতে মোট গ্রামের সংখ্যা ২১টি ও মৌজার সংখ্যা ৭টি ।
চন্ডিপুর ইউনিয়নে পার্বতীপুর শহর থেকে হলদিবাড়ি রোড দিয়ে যেতে হয়। এটি যশাই এবং হলদিবাড়ি রোডের মাঝখানে ঝাড়ুয়াডাঙ্গা বাজারে অবস্থিত। এখানে একটি নিরাপদ মাতৃসদন কেন্দ্র রয়েছে। এখানে রয়েছে দুটি স্কুল। বড় বাজার হল বসিরবানিয়া হাট বাজার।
মোমিনপুর ইউনিয়ন, পার্বতীপুর

৬নং মোমিনপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন ।
ইউনিয়নটি ৩৫.৭৩ বর্গ কি. মি. (১৩.৮০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ১৮,৮৮২ জন।.
মোমিনপুর ইউনিয়ন পরিষদ সাধারণত যশাই থেকে ভবের বাজারের দিকে অবস্থিত। এটি যশাই এবং পার্বতীপুর রোডে অবস্থিত। পার্বতীপুর উপজেলা শহর থেকে মোমিনপুর ইউনিয়ন পরিষদের দূরত্ব ২০ কিলোমিটার।
৬নং মোমিনপুর ইউনিয়ন পরিষদের মোট ২৩ টি গ্রাম রয়েছে এবং এটির মৌজার সংখ্যা ৭টি। গ্রামের নামগুলো হলো - 
১। চৈতা পুকুরিয়া 
২। চক দলেন
৩। চক জয়দেবপুর 
৪। চন্দ্রপুর 
৫।দোয়ানিয়া 
৬। গোবিন্দপুর
৭। দুর্গাপুর
৮। দোবলগাছি
৯। হয়বৎপুর
১০। ইন্দ্রপুর
১১। জয়পুর 
১২। জুরাই
১৩। লাল বিলাস 
১৪। মধুপাড়া
১৫। মোমিনপুর 
১৬। নিজচতুর
১৭। পলিপাড়া 
১৮। পশ্চিম হোসেনপুর
১৯। পশ্চিম সুকদেবপুর
২০। সৈয়দপুর
২১। শালবাড়ি
২২। তেরোয়ানিয়া 
২৩।উত্তর বাসুদেবপুর
মোমিনপুরে মোট চারটি বড় বাজার রয়েছে।
মোস্তফাপুর ইউনিয়ন, পার্বতীপুর

মোস্তফাপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন।
মোস্তফাপুর ইউনিয়নের আয়তন ৮২৬১ একর (৩৩.৪৩ বর্গ কিলোমিটার)।
২০১১ সালের আদমশুমারী অনুযায়ী মোস্তফাপুর ইউনিয়নের জনসংখ্যা ২৭,৭৬০ জন। এর মধ্যে পুরুষ ১৪,১৬১ এবং নারী ১৩,৭৯৯ জন। মোট পরিবারের সংখ্যা ৬,৬৬৯টি।
পার্বতীপুর উপজেলার পশ্চিমাংশে মোস্তফাপুর ইউনিয়নের অবস্থান। এর পূর্বে হাবড়া ইউনিয়ন ও চণ্ডীপুর ইউনিয়ন, পশ্চিমে চিরির বন্দর, উত্তরে মমিনপুর ইউনিয়ন 
এবং দক্ষিণে ফুলবাড়ী উপজেলা অবস্থিত।
মোস্তফাপুর ইউনিয়ন পার্বতীপুর উপজেলার আওতাধীন ৭নং ইউনিয়ন পরিষদ। এ ইউনিয়নের প্রশাসনিক কার্যক্রম পার্বতীপুর থানার আওতাধীন। এটি জাতীয় সংসদের ১০নং নির্বাচনী এলাকা দিনাজপুর-৫ এর অংশ। এ ইউনিয়নে মোট ৩৪টি গ্রাম ও ২৪টি মৌজা রয়েছে। গ্রামগুলো হল:
২০১১ সালের আদমশুমারি অনুযায়ী মোস্তফাপুর ইউনিয়নের সাক্ষরতার হার ৬৪.২%। এ ইউনিয়নে ১০টি সরকারি ও ৬টি বেসরকারি প্রাথমিক বিদ্যালয়, ১টি নিম্ন মাধ্যমিক বিদ্যালয়, ৪টি মাধ্যমিক বিদ্যালয়, ১টি কলেজ ও ১৮টি মাদ্রাসা রয়েছে। 
দিনাজপুর ========গোবিন্দগঞ্জ ==========হাইওয়ের মাধ্যমে খুব সহজেই যোগাযোগ করা যায়
মোস্তফাপুর ইউনিয়নে ৬৯টি মসজিদ, ১১টি ঈদগাহ, ৮৬টি কবরস্থান, ১৬টি মন্দির ও ১০টি শ্মশান রয়েছে।
মোস্তফাপুর ইউনিয়নের আমবাড়িতে একটি উপ-স্বাস্থ্যকেন্দ্র রয়েছে। 
মোস্তফাপুর ইউনিয়নের প্রধান হাট আমবাড়ি হাট। এ ইউনিয়নে ৫টি হাট ও কয়েকটি বাজার রয়েছে। 
মোস্তফাপুর ইউনিয়নে ২টি খাল ও নদী রয়েছে। ইছামতী নদী এ ইউনিয়নের পাশ দিয়ে প্রবাহিত হয়েছে। করতোয়া নদী ইউনিয়নের মধ্যে পরিবেষ্টিত হয়ে আছে।
হাবড়া ইউনিয়ন

হাবড়া ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন। বাংলাদেশের খনিজ সম্পদে সমৃদ্ধ পার্বতীপুর উপজেলার একটি সুনামধন্য এলকা হলো ৮নং হাবড়া ইউনিয়ন । কাল পরিক্রমায় আজ হাবড়া ইউনিয়ন শিক্ষা, সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তায় আজও সমুজ্জল।
হাবড়া ইউনিয়নের ৩৮.৮৫ বর্গ কি.মি. (১৫.০০ বর্গমাইল)। ২০১১ সালের আদমশুমারীর হিসাব অনুযায়ী ইউনিয়নটির জনসংখ্যা ছিল প্রায় ৩০,৬৬৫ জন। ইউনিয়নটিতে মোট গ্রামের সংখ্যা ৩১টি ও মৌজার সংখ্যা ১৭টি।
৮নং হাবরা ইউনিয়ন পরিষদ টি পার্বতীপুর শহর থেকে ১১ কিলোমিটার দক্ষিণ দিকে হাবরা বাজারের কাছে অবস্থিত এবং ভবানিপুর বাজার থেকে ৩ কিলোমিটার পশ্চিম দিকে চৌপথী বাজারে অবস্থিত।
৮নং হাবড়া ইউনিয়নের মোট সতেরোটি গ্রাম রয়েছে। গ্রামগুলো হলো :-
হাবড়া ইউনিয়নের মোট দশটি হাট-বাজার রয়েছে। হাট-বাজারগুলো হলো :
এই ইউনিয়নের প্রধান প্রধান ফসলসমুহ ধান, গম, পাট, রাই-সরিষা, আলু, ইক্ষু ও ভুট্টা। এছাড়া ফলের মধ্যে আম, কাঁঠাল, লিচু, কলা, পেপে উৎপন্ন হয়। রফতানী যোগ্য পন্য বলতে ধান, চাল, পাট ও আলু।ব্যবসা-বাণিজ্য বলতে ধান, চাল, চামড়া ও আলু ইত্যাদি ফসল আছে।
হামিদপুর ইউনিয়ন, পার্বতীপুর

হামিদপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। 
ইউনিয়নটি ৩১.৫৭ বর্গ কি.মি. (১২.১৯ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩২,৫০০ জন।
ইউনিয়নটিতে মোট গ্রামের সংখ্যা ২১টি ও মৌজার সংখ্যা ১১টি। 
ইউনিয়নটিতে চারটি হাট রয়েছে। সেগুলো হলো :
হরিরামপুর ইউনিয়ন, পার্বতীপুর

হরিরামপুর ইউনিয়ন বাংলাদেশের রংপুর বিভাগের দিনাজপুর জেলার পার্বতীপুর উপজেলার অন্তর্গত একটি ইউনিয়ন পরিষদ। 
ইউনিয়নটি ১০০.৭০ বর্গ কি.মি. (৩৮.৮৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩১,৯৯২ জন। ইউনিয়নটিতে মোট গ্রামের সংখ্যা ১৪টি ও মৌজার সংখ্যা ১৮টি।
হরিরামপুরে মোট পাঁচটি বাজার রয়েছে। বাজারগুলো হলো -
১। আনন্দ বাজার
২। ভাদুরী হাট
৩। খয়েরপুকুর হাট
৪। মৌলভীর ডাঙ্গা বাজার
৫। মধ্যপাড়া
পলিপ্রয়াগপুর ইউনিয়ন

পলিপ্রয়াগপুর ইউনিয়ন বাংলাদেশের রংপুর বিভাগের দিনাজপুর জেলার বিরামপুর উপজেলার অন্তর্গত একটি ইউনিয়ন পরিষদ। এটি ২৬.১১ কিমি২ (১০.০৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২১,৩২৪ জন। ইউনিয়নটিতে মোট গ্রামের সংখ্যা ১৮টি ও মৌজার সংখ্যা ১৪টি।
আলোকঝাড়ী ইউনিয়ন

আলোকঝাড়ী ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৩৮.০৭ কিমি২ (১৪.৭০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২০,৮৮২ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
ইয়াকুব আলী (নাটোরের রাজনীতিবিদ)

ইয়াকুব আলী বাংলাদেশের নাটোর জেলার রাজনীতিবিদ যিনি নাটোর-৩ আসনের সংসদ সদস্য ছিলেন।
ইয়াকুব আলী নাটোরের সিংড়ার সুকাশ ইউনিয়নের লক্ষ্মীখোলা গ্রামে জন্মগ্রহণ করেন।
ইয়াকুব আলী ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-৩ (সিংড়া উপজেলা) আসন থেকে সংসদ সদস্য নির্বাচিত হয়েছিলেন।
মোহাম্মদ মুজিবুর রহমান

মোহাম্মদ মুজিবুর রহমান সেন্টু বাংলাদেশের নাটোর জেলার রাজনীতিবিদ ও নাটোর-২ (সদর উপজেলা-নলডাঙ্গা উপজেলা) আসনের সাবেক সংসদ সদস্য।
মোহাম্মদ মুজিবুর রহমান নাটোর জেলায় জন্মগ্রহণ করেন।
মোহাম্মদ মুজিবুর রহমান ১৯৮৬ সালের তৃতীয় জাতীয় সংসদ নির্বাচনে ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির মনোনয়নে নাটোর-২ (সদর উপজেলা-নলডাঙ্গা উপজেলা) আসন থেকে সংসদ সদস্য নির্বাচিত হয়েছিলেন।
১৯৯১ সালের পঞ্চম, ১২ জুন ১৯৯৬ সালের সপ্তম ও ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে তিনি একই আসন থেকে পরাজিত হয়েছিলেন।
ধলামাথা কাঠঠোকরা

ধলামাথা কাঠঠোকরা (বৈজ্ঞানিক নাম: "Gecinulus grantia") (ইংরেজি নাম Pale-headed woodpecke) Picidae (পিসিডি) গোত্র বা পরিবারের অন্তর্গত Gecinulus গণের অন্তর্ভুক্ত এক প্রজাতির অতি পরিচিত পাখি ।
ধলামাথা কাঠঠোকরা বাংলাদেশ, ভুটান, চীন, ভারত, লাওস, মায়ানমার, নেপাল, থাইল্যান্ড এবং ভিয়েতনামে পাওয়া যায়।ও বাংলাদেশের এরা চট্টগ্রাম, সিলেট অঞ্চলের দেখা য়ায।
বৈশ্বিক অবস্থা পাখিটি ন্যূনতম বিপদগ্রস্ত এবং বাংলাদেশের অবস্থায় অপ্রতুল-তথ্য।অনেক সময় এটি বাংলাদেশের এরা ঢাকা, চট্টগ্রাম, খুলনা, সিলেট অঞ্চলের দেখা য়ায।এটি ধূসরাভমুখ সবুজ-হলুদ কাঠঠোকরা নামেও পরিচিত।
ভেড়ভেড়ী ইউনিয়ন

ভেড়ভেড়ী ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৭৫.৯৯ কিমি২ (২৯.৩৪ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৫,৭৫৪ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
ভেড়ভেড়ী ইউনিয়ন পরিষদ টংগুয়ায় অবস্থিত ৷
এটির পশ্চিমে খামারবিষ্ঞু গন্জ , পশ্চিমে রামকলা, দক্ষিনে ভেড়ভেড়ী গ্রাম এবং উত্তরে গোবিন্দপুর গ্রাম ৷
আঙ্গারপাড়া ইউনিয়ন

আঙ্গারপাড়া ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৭২.১৬ কিমি২ (২৭.৮৬ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৩৮৩ জন। ইউনিয়নটিতে মোট গ্রামের সংখ্যা ৬টি ও মৌজার সংখ্যা ৬টি।
১। সুবর্নখুলী
২। আঙ্গারপাড়া
৩। পাকেরহাট
৪। আরজীযুগীরঘোপা
৫। ছাতিয়ানগড়
৬। আলকডিহি
সাগরপাড়া

সাগরপাড়া হ'ল ভারতের পশ্চিমবঙ্গের মুর্শিদাবাদ জেলার ডোমকোল মহকুমার জলঙ্গী সিডি ব্লকের একটি আধা-নগর পঞ্চায়েত এলাকা।
এটির প্রায় ৩৫০০০ জনসংখ্যা, ব্যবসায়, ক্ষুদ্র শিল্প, কৃষি ও নির্মাণ শ্রমিক এবং হিন্দু ও মুসলিম উভয় সম্প্রদায়ের বসবাস করে। এটি অক্ষাংশ 24.238609, দ্রাঘিমাংশ 88.697776 এর ভৌগোলিক সমন্বয়গুলিতে রয়েছে।
সাগরপাড়া বাজারের মধ্যে বড় কালি মন্দির রয়েছে। সাগরপাড়া পশ্চিমবঙ্গ রাজ্যের মুর্শিদাবাদ জেলার ডোমকল মহকুমার জলঙ্গী ব্লকের অন্তর্গত। এটি পদ্মা নদী থেকে আড়াই কিলোমিটার দূরে।
গঙ্গার ব-দ্বীপ, রামকান্তপুরের অন্যান্য অনেক ছোট গ্রামের মতো,সাগরপাড়াও মুঘল আমলে একটি ছোট নদী বন্দর ছিল।১৯৪৭ সালে ভারতের স্বাধীনতা বছর অবধি, এটি ছিল একটি ছোট্ট গ্রাম যা পাটের পাড়ি দেওয়ার জন্য একটি বন্দর দ্বারা সমর্থিত ছিল। পদ্মা নদীর উপনদী জলঙ্গি নদী পূর্ব বঙ্গ থেকে আগত জনসমাগমের কারণে ভারত বিভাগে সাগরপাড়া বাড়তে দেখা যায়। ১৯৭১ সালে বাংলাদেশ মুক্তিযুদ্ধ ভারত-বাংলাদেশ সীমান্ত থেকে মাত্র আড়াই কিলোমিটার দূরে অবস্থিত এই গ্রামে শরণার্থীদের আরও একটি উৎস দেখতে পেয়েছিল।
১৯৭১ সালের পরে সাগরপাড়ায় জনসংখ্যা ও বাণিজ্য দ্রুত বৃদ্ধি পাচ্ছিল কারণ নতুন নতুন বসতি স্থাপনকারীরা ছোট ছোট নদী দ্বারা বেষ্টিত উঁচু জমি থাকার কারণে এই গ্রামে একটি বাড়ি তৈরি করা পছন্দ করেছিলেন। গ্রামটি প্লাবিত হয় না কারণ এটি নদীর উঁচু প্রাকৃতিক বাঁধের পাশে অবস্থিত। ১৯৭৮ ও ১৯৯৯ সালের বিধ্বংসী বন্যার সময় এটি জলাবদ্ধ দ্বীপের মতো বেঁচে ছিল, যা তার প্রতিবেশী জনগণকে গ্রামে স্থানান্তরিত করতে বাধ্য করেছিল।
মূল অর্থনীতির উৎস হলো কৃষিকাজ, মৎস্য
ব্যবসা ও পরিযায়ী শ্রমিক।
সাগরপাড়ায় ৪ টি স্কুল আছে:
খামারপাড়া ইউনিয়ন

খামারপাড়া ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৩০.০৪ কিমি২ (১১.৬০ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৬,৭৯৫ জন। ইউনিয়নটিতে মোট গ্রামের সংখ্যা ১০টি ও মৌজার সংখ্যা ১০টি।
নেউলা, খামারপাড়া, ডাঙ্গাপাড়া, ভান্ডারদহ, দুহশুহ, কায়েমপুর, জোয়ার, বালাপাড়া, গাড়পাড়া, জুগীরঘোপা।
ইসলামিক ফাউন্ডেশন টরন্টো

টরন্টোর ইসলামিক ফাউন্ডেশনটি ১৯৬৯ সালে প্রতিষ্ঠিত হয়েছে, উক্ত সময়ে একটি পুরানো বিল্ডিং রোডস অ্যাভিনিউতে ক্রয় করা হয়েছিল এবং মসজিদে রূপান্তরিত হয়েছিল।
আগস্ট ২০১৭ তে, ইসলামিক ফাউন্ডেশনটি হঠাৎ করে বিদ্যালয়ের উচ্চ বিদ্যালয়ের অংশটি বন্ধ করে দিয়েছিল, যার ফলে সেপ্টেম্বর মাসে স্কুলের বছর শুরুর আগেই ১৬০ জনের বেশি শিক্ষার্থী একটি নতুন স্কুল খুঁজে পাওয়ার ঝামেলায় পড়ে গিয়েছিল। শত শত পিতা-মাতা এবং শিশুদের জন্য এটি ছিল এক বিপর্যয়কর সংবাদ, যার মধ্যে অনেকেই স্কুলটিতে হাজার হাজার ডলার এবং অনেক স্বেচ্ছাসেবায় সময় ব্যয় করেছিল। ২০১৭ সালের নভেম্বর মাস পর্যন্ত, প্রাথমিক ও মাধ্যমিক বিদ্যালয়ের অংশগুলি তখনও খোলা ছিল, যদিও ভর্তি প্রক্রিয়া উল্লেখযোগ্যভাবে হ্রাস পেয়েছে।
২০২০ সালের ১৬ই মার্চ তারিখে অন্টারিওতে করোনাভাইরাস মহামারীর কারণে সমস্ত সুবিধা অনির্দিষ্টকালের জন্য বন্ধ ঘোষণা করা হয়েছিল। অন্টারিওর প্রধান মেডিকেল স্বাস্থ্য অফিসার মসজিদ বন্ধ করার সুপারিশের বরাত দিয়ে ফাউন্ডেশন ঘোষণা করেছিল যে "পরবর্তী বিজ্ঞপ্তি না হওয়া পর্যন্ত কোন জামায়েত অনুষ্ঠিত হবে না"।
ইসলামিক কমিউনিটি সেন্টারটি সর্বজনীন যাতায়াতের মাধ্যমে প্রবেশযোগ্য এবং প্রতিদিন পাঁচ ওয়াক্ত নামাজের জন্য উন্মুক্ত। জুমার জামাতের নামাজে প্রায় ২ হাজার মুসল্লি উপস্থিত থাকেন। ফুলটাইম স্কুলে জুনিয়র কিন্ডারগার্টেন থেকে অষ্টম শ্রেণি পর্যন্ত ৩০০-এর বেশি শিক্ষার্থী সহ বেশ কিছু যোগ্য কর্মী রয়েছে। সন্ধ্যা ও সাপ্তাহিক ইসলামিক ক্লাসে চার শতাধিক শিক্ষার্থী অংশ নেয়।
ইসলামিক ফাউন্ডেশনের পরিচালনা কমিটি সাত সদস্যের সমন্বয়ে একটি নির্বাচিত "মজলিস"। জবাবদিহিতা নিশ্চিত করার জন্য, সেখানে একটি নির্বাচিত ট্রাস্টি বোর্ডও রয়েছে, যা সম্পত্তিতে উপাধি ধারণ করে এবং "মজলিসকে" পরামর্শ দেয়। নিরীক্ষিত অ্যাকাউন্টগুলি প্রতি বছর প্রকাশিত হয় এবং ফাউন্ডেশনের গঠনতন্ত্র অনুসারে বই এবং সভাগুলি সদস্যদের জন্য উন্মুক্ত থাকে। তা সত্ত্বেও, "মজলিসের" স্বচ্ছতার সাথে সমস্যা রয়েছে বলে জানা গেছে এবং স্বার্থপর আচরণের জন্য অভিযুক্ত করা হয়েছে, বিশেষত সাম্প্রতিক উচ্চমাধ্যমিক স্কুল বন্ধ হওয়ার কারণে।
ভাবকী ইউনিয়ন

ভাবকী ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ৭৩.০৬ কিমি২ (২৮.২১ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩০,২৮৮ জন। ইউনিয়নটিতে মোট গ্রামের সংখ্যা ১৯টি ও মৌজার সংখ্যা ৫টি।
আরও আছে৭৩৫
গোয়ালডিহি ইউনিয়ন

গোয়ালডিহি ইউনিয়ন বাংলাদেশের রংপুর বিভাগের দিনাজপুর জেলার খানসামা উপজেলার অন্তর্গত একটি ইউনিয়ন পরিষদ। এটি ১১৭.০২ কিমি২ (৪৫.১৮ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,০৭০ জন। ইউনিয়নটিতে মোট গ্রামের সংখ্যা ১৩টি ও মৌজার সংখ্যা ১৩টি।
ভোলানাথ বরুয়া মহাবিদ্যালয়

১৯৪৩ সালের ১৩ সেপ্টেম্বর থেকে মহাবিদ্যালয়টিতে শ্রেণীসমূহ আরম্ভ হয়েছিল। প্রথম পর্যায়ে মাত্র ১৫ শিক্ষার্থী দিয়ে আরম্ভ হওয়া শিক্ষা প্রতিষ্ঠানটির শ্রেণীসমূহ কামরূপ একাডেমী উচ্চতর মাধ্যমিক বিদ্যালয়ে হয়েছিল। তখন শ্রেণীসমূহ নৈশকালীন ছিল। দরিদ্র শ্রেণীর ছেলে-মেয়েদের শিক্ষা প্রদান করার উদ্দেশ্যে শিক্ষা প্রতিষ্ঠানটির প্রতিষ্ঠাতারা কলেজটি রাতের সময় খুলেছিলেন। যাতে দিনের সময় ছেলে-মেয়েরা জীবিকার সন্ধান করে রাতে পড়াশুনা করতে পারে। ভারত রত্ন প্রাপ্ত লোকপ্রিয় গোপীনাথ বরদলৈ শিক্ষা প্রতিষ্ঠানটির প্রথম অধ্যক্ষ ছিলেন। তারপর শিক্ষাপ্রতিষ্ঠানটির দায়িত্ব সামলান একজন বলিষ্ঠ রাজনীতিবিদ হেম বরুয়া। 
১৯৪৩ সাল থেকে ২০২০ সাল পর্যন্ত মহাবিদ্যালয়টিতে মোট চৌদ্দজন অধ্যক্ষ কার্যনির্বাহ করেছেন।
বি. বরুয়া মহাবিদ্যালয়ে উচ্চতর মাধ্যমিকের শিক্ষার্থীদের জন্য কলা, বিজ্ঞান এবং বাণিজ্য (স্ব-সমর্থিত) বিভাগ আছে। স্নাতক পাঠক্রমেও কলা, বিজ্ঞান এবং বাণিজ্য (স্ব-সমর্থিত) বিভাগ আছে। তদুপরি স্বসমর্থিত ব্যবস্থায় তথ্য-প্রযুক্তিবিদ্যায় বিজ্ঞান স্নাতক, ব্যাচেলর ইন বিজিনেস ম্যানেজমেন্টের পাঠক্রম আছে। জীববিজ্ঞান, রসায়ন বিজ্ঞান এবং প্রাণীবিজ্ঞানে স্নাতকোত্তর পাঠক্রমের সুবিধা আছে। 
কলা এবং বিজ্ঞান বিভাগের অন্তর্গত শাখাসমূহ হচ্ছে-
কলা বিভাগ
বিজ্ঞান বিভাগ
মহাবিদ্যালয়টিতে ছাত্র-ছাত্রীদের থাকা-খাওয়ার সুবিধার জন্য হোষ্টেল, ব্যায়ামাগার, ক্যান্টিন, গ্রন্থাগার, কম্পিউটার কেন্দ্রের সুব্যবস্থা আছে। উল্লেখযোগ্য যে, মহাবিদ্যালয়টির গ্রন্থাগারে চল্লিশ হাজারেরও অধিক গ্রন্থ আছে।
ভোলানাথ বরুয়া মহাবিদ্যালয় গুয়াহাটি বিশ্ববিদ্যালয়ের অধীনে৷ উল্লেখযোগ্য যে জাতীয় মূল্যাকংন এবং স্বীকৃতি সংস্থা সংক্ষেপে NAAC এটি মহাবিদ্যালয়টিকে A গ্রেড প্রদান করেছে।
খতিব বাগদাদী

আল্লামা খতিব বাগদাদী () ইসলামী ইতিহাসবিদ ছিলেন। ইরাকে জন্মগ্রহণ করা এই মনীষী বিখ্যাত অনেক গ্রন্থের রচয়িতা। তার সবচেয়ে বিখ্যাত গ্রন্থ হলো ‘তারীখে বাগদাদ’। ১০৩ খণ্ডের এই গ্রন্থের কারণেই তিনি সবচেয়ে বেশি প্রসিদ্ধি পেয়েছেন।
তার আসল নাম: আহমদ ইবনে আলী। উপনাম: আবু বকর। ইবনে খাল্লিকান (মৃত্যু: ১৮১হিজরি/১২৮২খ্রি.) খতিব বাগদাদীর বংশধারা নিম্নরূপ লিখেছেন: আবু বকর আহমাদ ইবনে আলী ইবনে সাবিত ইবনে আহমাদ ইবনে মাহদী ইবনে সাবিত আল-বাগদাদী। 
আল-সাফাদি (মৃত্যু: ৭৬৪হিজরি/১৩৬৩খ্রি.) তার বংশধারা নিম্নরূপ বর্ণনা করেছেন: আবু বকর আহমদ ইবনে আলী ইবনে সাবিত ইবনে আহমদ ইবনে মাহদী।
এই বংশধারাটি আল্লামা ইবনুল জাওযী (মৃত্যু: ৫৯৭হিজরি/১২০১খ্রি.) তার লিখিত আল-মুনতাজিম ফী তারিখিল মুলুক ওয়াল-উমাম গ্রন্থে বর্ণনা করেছেন।
খতিব বাগদাদী ইরাকের বাগদাদের পশ্চিম দিকে দজলা নদীর কিনারায় ‘দরযিজান’ নামক গ্রামে বৃহস্পতিবার ২৪ জুমাদাস সানী ৩৯২হিজরী/১০ মে ১০০২খ্রিষ্টাব্দে আব্বাসী খেলাফতকালে তিনি জন্মগ্রহণ করেন। তার বাবা-আলী ইবনে সাবিত এই এলাকার খতিব ছিলেন।
তিনি আল-খতিব আল-বাগদাদী বা খতিব বাগদাদী নামে পরিচিত। মুহাদ্দিসীনরা তাকে ‘হাফিজুল মাশরেক’ ও ‘খতিব’ বলে অভিহিত করেছেন। ইমাম ইবনুল আসির আল-জাযরী(মৃত্যু: ৬৩০হিজরি/১২৩৩খ্রি.) খতিব বাগদাদীকে ‘ইমামুদ ‍দুনিয়া ফি যমানাহ’ উপাধি দিয়েছেন। ইসলামী ঐতিহাসিক ইমাম যাহাবী(মৃত্যু: ৭৪৮হি/১৩৭৩খ্রি.)খতিব বাগদাদীকে ‘আল-ইমামু আওহাদ আল্লামা মুফতী আল-হাফিজু ন্নাকিদ,মুহাদ্দিসুল ওয়াকত’ বলে স্মরণ করেছেন।
খতিব আল-বাগদাদির পিতা আবু আল-হাসান আলী ইবনে সাবিত ইবনে মাহদী দারযিজান গ্রামের খতিব ছিলেন। সামআনি বলেছেন যে, খতিবের পিতা আবুল হাসান আলী বিন সাবিত ২০ বছরেরও বেশি সময় ধরে দারযিজান গ্রামে খতিব পদে অধিষ্ঠিত ছিলেন। খতিব বাগদাদী হিলাল বিন আবদুল্লাহ ইবনে মুহাম্মদ আত-তিবী, আবু আবদুল্লাহ আত-তিবী ও মুআদ্দিবির কাছ থেকে কেরাত শিখেছিলেন।
খতিব বাগদাদী হাদীস শোনা মহররম ৪০৩ হিজরি/জুলাই- আগস্ট ১০১২ সালে শুরু হয়েছিল। তখন খতিব বাগদাদীর বয়স ছিল ১০ বছর ৭ মাস। তিনি হাদিস লেখা ও চর্চা মুহাম্মদ ইবনে আহমদ ইবনে মুহাম্মদ ইবনে আহমদ ইবনে রুযকের(ইবনে রুযকিয়্যাহ নামে পরিচিত)নিকট থেকে শিক্ষা লাভ করেন।
তিনি জ্ঞান অর্জন করার জন্য বসরা, কূফা,রাই, নিশাপুর, দামেশক,মক্কা ও মদিনাসহ ঐ সময়ের নানান শহর ভ্রমণ করেন।
খতিব ছিলেন একজন ভাল কারী, বাগ্মী, ইতিহাসবিদ, মুহাদ্দিস, ফকীহ ও সাহিত্যিক ছিলেন। মাঝে মাঝে কবিতা রচনাও করতেন। চলতে চলতে তিনি বই পাঠ করতেন। তিনি বিদ্বান ও জ্ঞানের সেবায় বিপুল পরিমাণ অর্থ ব্যয় করেছিলেন। হজ যাত্রার সময় সূর্যাস্তের কাছাকাছি সময়ে তিনি কুরআন তেলাওয়াত করে শেষ করতেন। তারপর লোকেরা জড়ো হয়ে হাদীসের বর্ণনা জিজ্ঞাসা করত। খতিব হাদীস অশ্বচালনা করার সময় বর্ণনা করতেন।
খতিব বাগদাদী সোমবার ৭ জিলহজ্জ ৪৬৩হিজরি/৫ সেপ্টেম্বর ১০৭১খ্রিষ্টাব্দে তিনি মৃত্যুবরণ করেন। তাকে বাগদাদে দাফন করা হয়।
খতিব বাগদাদীর লিখিত গ্রন্থ হলো ৫৬টি। ইবনে খলকান বলেন- তার রচিত গ্রন্থ সংখ্যা হলো ৬০টি। ইতিহাসবিদ ইমাম যাহাবী তার রচিত গ্রন্থ ‘তাযকিরাতুল হুফফায’ গ্রন্থে লিখিছেন- খতিব বাগদাদীর রচিত গ্রন্থ সংখ্যা হলো ৫৬।
নশরতপুর ইউনিয়ন, চিরিরবন্দর

নশরতপুর ইউনিয়ন বাংলাদেশের রংপুর বিভাগের দিনাজপুর জেলার চিরিরবন্দর উপজেলার অন্তর্গত একটি ইউনিয়ন পরিষদ। এটি ২৯.৮৪ বর্গকিমি (১১.৫২ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২৭,৮৮২ জন। ইউনিয়নটিতে মোট গ্রামের সংখ্যা ৩টি ও মৌজার সংখ্যা ৩টি।
১) রানীপুর গ্রাম
২) উত্তর নশরতপুর গ্রাম
৩। দক্ষিণ নশরতপুর গ্রাম
মইনাপরীয়া নামঘর

মইনাপরীয়া নামঘর, আসাম-এর যোরহাট শহর থেকে প্রায় ১৪ কিলোমিটার পূর্বে অবস্থিত। এটি ৩৭ নং জাতীয় সড়ক থেকে প্রায় ২ কি.মি. দূরর মইনাপরীয়া গাঁওয়ে অবস্থিত। ভক্তিধর্মের প্রচার, প্রসার এবং চর্চার কারণে মহাপুরুষ শ্রীমন্ত শঙ্করদেব এবং শ্রীশ্রী মাধবদেব-এর সৃষ্টি করা সত্র-নামঘর পরবর্তী সময় ব্যাপক প্রসারতা লাভ করে আসামের কোণে-কোণে প্রতিষ্ঠা হওয়া নামঘরসমূহের মধ্যে মইনাপরীয়া নামঘর অন্যতম।
মইনাপরীয়া একটি পুরানো গ্রাম। গ্রামটির পূ্র্বপুরুষরা আগে লখিমপুর অঞ্চলে বসবাস করতেন। ১৫৬২-৬৩ সালে কোচ রাজা নরনারায়ণ আহোম রাজ্যের বিরুদ্ধে চালানো অভিযানে সেই সময়ের আহোম রাজ্যের স্বর্গদেউ চুখামফা বা খোরারাজা কোচ রাজার হাতে পরাস্ত হয়ে সন্ধি করতে বাধ্য হয়েছিলেন। এই সন্ধির ফলে ব্রহ্মপুত্র উপত্যকার সমগ্র উত্তর পার কোচদের অধীন হয়েছিল। নরনারায়ণের অভিযানের পরে ফিরে যাওয়া পরে কিছুসংখ্যক সৈন্য বাহিনীর লোক থেকে গিয়েছিল। প্রবাদ অনুসারে তাদের কয়েকজন লখিমপুরের নারায়ণপুরে থাকা মইন নামে একটি ছোট নদীর পারে ভূঞাদের সাথে সমাজ করে বাস করেছিলেন। সেই স্থানে কিছুকাল থাকার পরে বিভিন্ন কারণে ‌আনুমানিক সপ্তদশ শতকের শেষের দিকে মরাচাল, বরকোচ, নেওগ, ভলুকাগুড়িয়া এবং কমার নামে পাঁচটি পরিবার ব্রহ্মপুত্রের দক্ষিণ পার পর্যন্ত চলে আসে। তাঁরা বর্তমানের গাওঁটি থেকে ৫ কিলোমিটার দূরে উত্তর দিকে থাকা ফেহুমুকলি নামে স্থানে থাকতে শুরু করেছিল। পরে তাঁরা বর্তমান স্থানে আসে। ক্রমান্বয়ে এই পাঁচটি পরিবারের ছোট গাওঁয়ে ঘরগিরি, রাগীয়া, বারিক এবং ন-বরা নামে চারটি পরিবারের আগমন ঘটে।
লখিমপুরের মইন নদীর পার থেকে ওঠে আসার কারণে কাছের গাওঁসমূহের নাগরিকরা পরিবারগুলিকে মইনপরীয়া বলে সম্বোধন করেছিলেন। পরে মইনপরীয়া নামের পরিবর্তন ঘটে গাওঁটির নাম মইনাপরীয়া হয়।
মইনাপরীয়া গাঁওয়ের একমাত্র নামঘরটি প্রায় ৩০০ বছর পুরানো। এর প্রধান বিশেষত্ব হচ্ছে ভগবানের দশ অবতারের এক অবতার নৃসিংহ প্রভুর মূর্তি এবং নৃসিংহ যাত্রা ভাওনা। গাওঁবাসী দীক্ষা নিয়ে আসা শ্রীশ্রী পটিয়রি সত্রের প্রয়াত সত্রাধিকার শ্রী শ্রী লোকনাথ গোস্বামীদেবকে একবার স্বপ্নে নৃসিংহ প্রভু মইনাপরীয়া নামঘরে স্থায়ীভাবে থাকার ইচ্ছার নির্দেশনা দিয়েছিলেন। সেই অনুসারে নামঘরটিতে নৃসিংহ প্রভূর মূর্তি স্থাপন করা হয়। ১৯২৩ সাল থেকে প্রতি বছরে গাওঁবাসী ভাদ্র মাস-এর সংক্রান্তিতে নৃসিংহ যাত্রা ভাওনা অনুস্থিত করে আসছে।
নামঘর নিয়মিতভাবে নাম-কীর্ত্তন, পাঠ-প্রসঙ্গ ইত্যাদি অনুষ্ঠিত করা হয়। সেইমতো মহাপুরুষ দুজনের আবির্ভাব এবং তিরোভাব তিথি, শ্রীকৃষ্ণের জন্মাষ্টমী পালন করা হয়। এখানে পবিত্র ভাদ্র মাসে মাসজোড়া নাম-প্রসঙ্গের সাথে প্রতি মাসের সংক্রান্তি, শুক্লা একাদশী, কৃষ্ণা একাদশী, পূর্ণিমা, প্রতি দেওবার, প্রতি বৃহস্পতি বার এবং প্রতি অসমীয়া মাসের ১৫ তারিখে নাম প্রসঙ্গ অনুষ্ঠিত হয়। প্রতি বছরের জেঠ মাসে গাঁওয়ের আইরা নামঘরে নাম-প্রসঙ্গ আরম্ভ করেন। নামের শেষে বার্ষিক সবাহ করে সামরণি মরা হয়। এছাড়াও চ’ত মাসের দ্বিতীয় দেওবারে বার্ষিক বরসবাহ করা হয়। নামঘর পর্যন্ত যাওয়ার সময় অসমীয়া সাজে যাওয়া নিয়ম।
এই নামঘর পরিচালনার জন্য একটি পরিচালনা সমিতি আছে৷
মইনাপরীয়া নামঘরের অবস্থান হচ্ছে 
মইনাপরীয়া নামঘরের নিকটবর্তী বিমানবন্দর হচ্ছে: ররৈয়া বিমানবন্দর। দূরত্ব প্রায় ২৫ কি.মি.।
ঢেকীয়া খোয়া বর নামঘরের নিকটবর্তী রেলওয়ে স্টেশন হচ্ছে যোরহাট রেলওয়ে স্টেশন। এটি প্রায় ১৮ কিলোমিটার দূরে অবস্থিত।
আসামের প্রায় সকল স্থানের সাথে যোরহাট জেলায় আসা-যাওয়া করার সু-ব্যবস্থা আছে। মইনাপরীয়া গাঁওয়ের কাছে থাকা যোরহাট মহানগর থেকে পূর্ব দিকে ৩৭ নং জাতীয় সড়কের প্রায় ১৪ কিলোমিটার গেলে লাহদৈগড় চারিআলি মেলে। লাহদৈগড় চারিআলি থেকে মাত্র ২ কিলোমিটার দূরে অবস্থিত।
শ্রী গুরু তেগ বাহাদুর সাহিব গুরুদ্বারা

শ্রী গুরু তেগ বাহাদুর সাহিব গুরুদ্বারা (Gurdwara Sri Guru Tegh Bahadur Sahib) আসামের ধুবুরী জেলার ব্রহ্মপুত্র নদীর পারে অবস্থিত একটি শিখদের গুরুদ্বারা৷ শিখদের প্রথম গুরু, গুরু নানক দেব ১৫০৫ খ্রিস্টাব্দে ঢাকা থেকে আসামে আসার সময় এই স্থানে তিনি শ্রীমন্ত শঙ্করদেবকে সাথে পান। পরে ১৭শ শতকে শিখদের নবম গুরু, গুরু তেগ বাহাদুর একটি গুরুদ্বারা স্থাপন করেন। গুরু তেগ বাহাদুরের শহীদ দিবস উপলক্ষে প্রতি বছরে ডিসেম্বর মাসে এই ঐতিহাসিক স্থানে প্রায় ৫০,০০০ দেশী-বিদেশী হিন্দু, শিখ, মুসলিম এবং অন্যান্য তীর্থযাত্রী আসেন। এই উৎসব প্রতি বছর ৩ ডিসেম্বর অনুষ্ঠিত হয়। শিখরা এই উৎসবকে "শহীদী গুরু পর্ব" বলে।
১৬৭০ সালে গুরু তেগ বাহাদুর আসামে আসেন। তাঁর সাথে সম্রাট ঔরংজেব আহোম রাজা চক্রধ্বজসিংহকে দমন করতে পাঠানো অম্বরের রাজা রাম সিঙও আসেন। তখন আসাম একটি দুর্গম স্থান এবং এর মানুষগুলি সাহসী তথা স্বাধীনপ্রিয় বলে পরিচিত ছিল।
রাম সিঙের জন্য এই কাজ এক প্রকারের শাস্তি ছিল। কারণ তাঁর দায়িত্বে থাকার সময় বিখ্যাত মারাঠা রাজা শিবাজী এবং তাঁর পুত্ররা পলায়ন করেছিল। সেজন্য গুরু তেগ বাহাদুরের উপস্থিতি তিনি এবং তাঁর সাথে যাওয়া সৈন্যদের মানসিক শক্তি যুগিয়েছিল। কিন্তু পরে গুরুর উপস্থিতি শুধু মানসিক শক্তি নয় অন্য জরুরি কাজও সমাধা করেছিল। আহোম এবং মোগলদের মধ্যে শান্তির চুক্তি রূপায়ন করসর জন্য গুরু তেগ বাহাদুর অহোপুরুষার্থ করেছিলেন।
শান্তি প্রতিষ্ঠা করার সময় সকল সৈন্যই ৫ ঢাল মাটি দিয়ে একটি বৃহৎ মাটির ঢিবি সাজিলেছিল। এই ঢিবি ধুবুড়ীর ব্রহ্মপুত্র নদীর ডান পারে এখনও অবস্থিত এবং একে মানুষ পবিত্র বলে গণ্য করে। এর সাথে গুরু তেগ বাহাদুরের থাকা এবং শান্তি প্রতিষ্ঠা করা স্থানটিতে একটি গুরুদ্ধারা নির্মাণ করা হয়। উদাসী পুরোহিত এই গুরুদ্বার দেখাশুনা করতেন। ১৮৯৬-৯৭ তে হওয়া প্রবল ভূমিকম্পে এই গুরুদ্বারা ধ্বংস হয়। পরে ১৯০১ সালে ভাই রাম সিঙ এই গুরুদ্বারা পুনরায় নির্মাণ করেন। মহন্তরা এই গুরুদ্বারার জমির জন্য মোগলদের অনুমোদন লাভ করেছিলেন। ১৯০২-০৩ সালে মহন্ত জয় সিঙ এই অনুমোদন পত্র নিয়ে গুরুদ্বারার ভবন পুনরায় নির্মাণের জন্য অর্থের যোগান করতে পাঞ্জাবে গিয়েছিলেন। দুর্ভাগ্যবশতঃ ভাই জয় সিং অমৃতসরের কাছে স্বর্গগামী হয় এবং এই অনুমোদন পত্র হারিয়ে যায়।
এই স্থানে দুটি গুরুদ্বারা আছে
ধুবুড়ী পর্যন্ত শিলিগুড়ি এবং কাটিহার থেকে রেলে যাওয়ার ব্যবস্থা আছে। ফকিরাগ্রাম জংশন থেকে রেলের দিক পরিবর্তন করতে হয়। এই স্থান তার থেকে প্রায় ৭০ কি.মি. দূরে অবস্থিত। ধুবুড়ী শহর থেকে এই স্থানে নিয়মিত বাস চলাচল করে।
১৯৮৩ সালে ভারতের প্রাক্তন রাষ্ট্রপতি জ্ঞানী জাইল সিং এই পবিত্র স্থান দর্শন করেছিলেন।
শ্রী শ্রী আঠখেলীয়া নামঘর

শ্রী শ্রী আঠখেলীয়া নামঘর (), আসাম তথা উত্তর-পূর্বাঞ্চল-এর উল্লেখযোগ্য ধর্মীয় স্থানসমূহের মধ্যে অন্যতম। এটি গোলাঘাট জেলা-এর ঘিলাধারী মৌজার বচা গ্রামে অবস্থিত। এটি গোলাঘাট জেলার ঘিলাধারী, মক্রং এবং কাকডোঙা – এই তিনটি নদীর কাছে থাকা সঙ্গমস্থলে অবস্থিত। শ্রী শ্রী আঠখেলীয়া নামঘরের নামকরণ নামঘরের চৌপাশে থাকা আটটা কুরির থেকেই হয়েছে। এর থেকেই আঠকুরিয়া শব্দটির উৎপত্তি হয়েছে। মানুষের মুখে মুখে বাগরি এটি আঠখেলীয়ার রূপ নেয়। ১৬৮১ সালে আহোম রাজা গদাপানি এই নামঘরটি নির্মাণ করিয়েছিলেন। ১৯৭০ সালের আগ পর্যন্ত এই অনুষ্ঠানগৃহের নাম শ্রী শ্রী আঠখেলীয়া হরি মন্দির ছিল। ১৯৭০ সালে বৈষ্ণব ধর্মের পন্থা অনুসারে ‘হরি মন্দির’ের পরিবর্তে ’নামঘর’ শব্দটি সংযোগ করে শ্রী শ্রী আঠখেলীয়া নামঘর নামে নামকরণ করেন। ভাদ্র মাসে (আগস্ট-সেপ্টেম্বর) নামঘরে লক্ষাধিক সেবকীর সমাগম হয়। এখানে দৈনিক প্রাতঃপ্রসঙ্গ, মধ্যাহ্ন প্রসঙ্গ, বিয়লি প্রসঙ্গ এবং সন্ধ্যা প্রসঙ্গ এই চারিপ্রসঙ্গ অনুষ্ঠিত হয়। শ্রী শ্রী আঠখেলীয়া নামঘরে উৎযাপন করা উল্লেখযোগ্য সূত্রসমূহ হচ্ছে বরসবাহ, পানীতোলা সবাহ, নামলোয়া সবাহ এবং ন-চাউলের সবাহ, রাস মহোৎসব, বরষা ভাওনা ইত্যাদি।
শ্রী শ্রী আঠখেলীয়া নামঘরের নামকরণ নামঘরের চৌপাশে থাকা আটটা কুরির থেকেই হয়েছে। বিশ শব্দের অর্থ হচ্ছে চুবুরি বা কোনো স্থানের একখণ্ড। এই আটটা কুরির নাগরিকরা একসাথে সমাজ করে ধর্মীয় কর্ম পালন করে খাওয়া নেওয়ার ব্যবস্থা করার জন্যই আঠখেলীয়া নামে পরিগণিত হয়েছে। আসাম ইতিহাস মতে আহোম স্বর্গদেউরা প্রণালীবদ্ধভাবে কৃষক লোকদের বাদ দিয়ে প্রসারণমুখী কৃষি করার জন্য পাইক প্রথার ব্যবস্থা করেছিলেন। পাইকের উপর থাকা বড়ো বড়ো গোষ্ঠীর কেন্দ্রগুলিকে খেল বলা হত। রাজপরিবারের তেমন একজন বাব খোয়া লোক এক-একটা বিশ বা চুবুরীতে বসবাস করে বিয়ে করে সেই সমাজের লোকের মধ্যে মিলে গিয়েছিল। সেই রাজপরিবারের বাব খোয়া লোকের সেই বিষয় বাব অনুসারেই এক একটা খেলারও নামকরণ করা হয়েছিল।
১৯৭০ সালের আগ পর্যন্ত শ্রী শ্রী আঠখেলীয়া নামঘর শ্রী শ্রী আঠখেলীয়া হরিমন্দির বলেই পরিচিত ছিল। বর্তমান প্রবেশদ্বারের জপনাতেও পূর্বে শ্রী শ্রী আঠখেলীয়া হরি মন্দির বলেই খোদিত আছে। ১৯৭০ সালের পর থেকে শ্রী শ্রী আঠখেলীয়া নামঘর বলে নামকরণ করা হয়।
বড়া পাও

বড়া পাও হলো ভারতের মহারাষ্ট্রের একটি নিরামিষ ফাস্ট ফুড। খাবারটিতে একটি বনরুটি ("পাও") এর ভিতরে একটি কড়া ভাজা বড়া রাখা থাকে, যা মাঝখানে প্রায় অর্ধেক টুকরো করে কাটা হয়। এটি সাধারণত এক বা একাধিক চাটনি এবং একটি কাঁচা মরিচের সাথে পরিবেশন করা হয়। যদিও এটি মুম্বইয়ের একটি সস্তা স্ট্রিটফুড হিসাবে উদ্ভূত হয়েছিল, তবে এটি এখন সমগ্র ভারত জুড়ে বিভিন্ন খাবারের দোকান এবং রেস্তোঁরাগুলিতে পরিবেশিত হচ্ছে। বার্গারের বাহ্যিক গঠনের সাদৃশ্য হওয়ায় এটিকে বোম্বে বার্গার-ও বলা হয়ে থাকে।
মারাঠি ভাষায় "বাটাটা বড়া"-এর আক্ষরিক অর্থ হলো "আলুর বড়া"। এটি এক প্রকার সুস্বাদু জলখাবার, যা "আলু" ("বাটাটা") এবং "বড়া" শব্দগুলির সংমিশ্রণ। "পাও" পর্তুগিজ শব্দ "pão" থেকে এসেছে, যার অর্থ রুটি।
বড়া পাও'র প্রকারভেদ হলো "পাও বড়া", এটি নাসিকের স্ট্রিট ফুড হিসাবে সুপরিচিত। পাও বড়া'য় সেদ্ধ আলু ভর্তা মটরশুঁটি বাটায় ডুবিয়ে কড়া ভাজা হওয়ার পর পাও-য়ে ভরা হয় এবং ছোলা ও মরিচের সাথে খাওয়া হয়।
সিদ্ধ আলুগুলিকে কাঁচা মরিচ কুঁচি, রসুন, সরিষা বাটা এবং মশলা (সাধারণত হিং এবং হলুদ) মিশিয়ে ভর্তা করা হয়। মিশ্রণটি যখন একটি বলের আকারে রুপ নেয়, তারপরে বেসন গোলায় ডুবিয়ে বড়াগুলিকে কড়া ভাজা হয়। এক বা একাধিক চাটনি এবং ভাজা কাঁচা মরিচ সহ ভাজা বড়াটি একটি বনরুটির ভিতরে রেখে পরিবেশন করা হয়।
বড়া পাওয়ের উৎপত্তির সর্বাধিক গ্রহণযোগ্য তত্ত্বটি হলো, এটি মধ্য মুম্বাইয়ের পূর্ববর্তী মিল-হার্টল্যান্ডে উদ্ভাবিত হয়েছিল। কার্বোহাইড্রেট সমৃদ্ধ নাশতাটি তখনকার গিরানগাঁও নামে পরিচিত অঞ্চলের মিল শ্রমিকদের খাওয়ানো হতো। একটি পাও'র ভেতরে রাখা আলুর বড়া ("বাটাটা বড়া") এর সংমিশ্রণটি দ্রুত গিরানগাঁও এবং পরবর্তীকালে মহারাষ্ট্রে জনপ্রিয় হয়ে ওঠে। মহারাষ্ট্রের প্রিয় জলখাবার "বড়া পাও" মারাঠিদের সংস্কৃতির অংশ বলেও দাবি করা হচ্ছে।
বড়া পাও বিক্রি করা প্রথম সময়কার একটি দোকান "খিড়কি বড়া পাও" বলে জানা যায়, যেটি ভারতের কল্যাণে অবস্থিত। এটি ১৯৬০ এর দশকের শেষদিকে "ওয়াজে পরিবার" দ্বারা শুরু করা হয়েছিল, যারা রাস্তার পাশে তাদের বাড়ির একটি জানালা থেকে বড়া পাও বিক্রি করতেন।
আলু সেদ্ধ করে খোসা ছাড়িয়ে রাখতে হবে। আদা, রসুন ও কাঁচা মরিচ একসাথে বেটে নিতে হবে। ধনিয়া পাতা কুঁচি ও বাটা মশলা দিয়ে আলু সেদ্ধ খুব ভাল করে মেখে নিতে হবে। এবার কড়াইতে তেল গরম করে সরিষা-ফোড়ন দিন। হলুদের গুঁড়ো ও কারি পাতা দিয়ে দিতে হবে। এবার এতে মেখে রাখা আলু ভর্তা দিয়ে দিতে হবে। ভাল মতো নাড়তে হবে। কিছু সময় পর নামিয়ে ছোট ছোট বলের আকারে গড়ে নিতে হবে। এবার একটি বাটিতে বেসন, হলুদ গুঁড়ো, লবণ ও পানি দিয়ে ঘন গোলা তৈরি করে নিতে হবে। চুলায় কড়াইয়ে তেল গরম করতে হবে। আলুর বলগুলো বেসনের গোলায় চুবিয়ে ডুবো তেলে ভেজে নিতে হবে। এবার বার্গার এর ছোট রুটির মাঝখান থেকে কেটে মাঝে আলুর বড়া ও পছন্দ মতো চাটনি বা সস দিয়ে পরিবেশন করা যাবে মুম্বাই এর বিখ্যাত বড়া পাও।
রামখাপীঠ দেবালয়

রামখাপীঠ দেবালয় বা দেওশাল শিবসাগর জেলা-এর দিখৌমুখের দেওঘরীয়াস্থিত একটি প্রাচীন ক্ষেত্র৷ জনশ্রুতি মতে কালিকা পুরাণ, দেবী পুরাণ ইত্যাদিতে উল্লেখ করা সতীর শবদেহ খণ্ড-খণ্ড করার ফলে এই শবদেহের ৫১ টা খণ্ড ভারতের ৫১টি স্থানে পৎে যেসব শক্তিপীঠের সৃষ্টি হয়েছিল তারই একটি হল রামখাপীঠ৷ পরে পুরাণে উল্লেখ করা ৫১টি শক্তিপীঠে রামখাপীঠের কোনো উল্লেখ নেই। কিন্তু বিশ্বনারায়ণ শাস্ত্রী দেবের “কালিকা পুরাণ এবং প্রাচীন আসাম” নামের প্রবন্ধে উল্লেখ করা মতে দেবী দিক্কর বাসিনীর পীঠস্থলই হল রামখা পীঠ৷ অন্য এক তথ্যমতে “ভাটির কামাখ্যা, উজানের তাম্রেশ্বরী এবং মধ্যের রামখা একজনই দেবী”৷ সঠিকভাবে ঐতিহাসিক নির্ণয় না হওয়ার জন্যই এই কথা প্রমাণ করতে অসুবিধা হয় যে এটি আসলে সেই ৫১টি শক্তিপীঠের মধ্যে একটি কি নয়।
রামখা দেওশালটি আহোমরা আসামে আসার আগে থেকে আছে৷ ১১৯০ শকে রাজা হয়েই আহোম স্বর্গদেও চুতেওফা এই স্থানে ঘুরতে এসে এই দেওশালের আধ্যাত্মিকতা উপলব্ধি করে বর দেউরী, ছোট দেউরী, দেওঘরীয়া, আঠপরীয়া, তেলী, মালি, নাপিত, কামার, বলিকটীয়া, বারিচোবা, বেলিচোবা, চাউলকরা মানীতোলা ইত্যাদি পদবীর দেওশালের কাছের মানুষকে নিয়ে পূজা-অর্চনার কাজ পুনরায় আরম্ভ করে (নাওবৈচা ফুকনের ইতিহাস)৷ আহোমদেরা আসামে আসার অনেক আগে থেকে বহুসংখ্যক দেওশাল আসামে ছিল৷ তাম্রেশ্বরী, বরগঞা, টেঙ্গাপনীয়া, দোবন্ধিয়া ইত্যাদিসমুহ এমন দেওশালের উদাহরণ৷
অনেকের মতে এই রামখা দেওশাল কাছাড়ি, চুতীয়া এবং বরাহীদের সময়ে স্থাপন হওয়া৷ তার পরের ইতিহাসমতে, কয়েকশত বছর পর দিখৌ নদী সেই দেওশাল গ্রাস করে জলগর্ভে ডুবিয়ে নিয়ে যায় যদিও স্বর্গদেউ লক্ষীসিংহের সময়ে এই পীঠস্থান পুনরায় উদ্ধার করা হয়৷ সেই বর্ণনা অনুযায়ী একদিন স্বর্গদেও লক্ষীসিংহ রংপুরের কারেঙ থেকে রূপহীজান দিয়ে দিখৌ নদী হয়ে ব্রহ্মপুত্রে গিয়েছিলেন৷ কথিত আছে যে, যে স্থানে রামখা দেওশালটি জলগর্ভে ছিল সেই স্থান থেকে রাজপরিবারের নাওগুলি স্থির হয়ে যায় এবং নাওবৈচাদের মধ্যে হাহাকার ওঠে৷ সেইদিন রাতে স্বর্গদেব স্বপ্নে দেখেন যে দিখৌর গর্ভে দেবীর জাগ্রত বিগ্রহ আছে৷ পরদিন স্বর্গদেব পূজার বলি উৎসর্গ করে দেবীর বিগ্রহ উদ্ধার করে নতুন মন্দির একটি তৈরির মানস করে নাও ছাড়েন৷ জলগর্ভের সামগ্রীগুলি উদ্ধার করে এই স্থানের কাছে রাজা নতুনভাবে দেওশালটি প্রতিষ্ঠা করে ১০ পুরা জমি নিষ্কর করে দেন। পরে মোয়ামরা মরাণের বিদ্রোহের সময় এই দেওশালটির অনেক আসবাব নষ্ট হয়ে যায় এবং এর সমস্ত ধন-সোনা মোয়ামরীয়ারা লুটপাট করে নিয়ে যায়৷ তারপরও যে কিছু সম্পদ থেকে যায় তা মানের আক্রমণের সময় ধ্বংস হয়৷ কিছুদিন পরে এই দেওশালকে নিয়ে একটি বৃহৎ এলাকা পুনরায় দিখৌ গ্রাস করে৷
এখন পর্যন্ত যে সম্পত্তি উদ্ধার করা হয়েছে তাতেই নতুনভাবে তৈরি মন্দিরে নাগরিকরা পূজা অর্চনা করে আসছেন৷ এইসমূহের মধ্যে ১০ ফুটের এক পাথরের গহ্বর যেখানে দেবীর পীঠ (জনশ্রুতি মতে কঁকাল অংশ) এবং শিবলিঙ্গ আছে৷ দেড়-দুইফুট উচ্চতার বিষ্ণু, লক্ষী এবং সরস্বতীর তিনটি মূর্তিও এখানে আছে৷ এছাড়াও এখন পর্যন্ত উদ্ধার হয়েছে একটি তিনফুট উঁচু পাথরের কলসি, পাথরের খুটি এবং ৪টি বলি কাটা দা৷ তদুপরি দা ধরার শিল, গণেশ-এর মূর্তি থাকা খুটি ইত্যাদি সম্প্রতি উদ্ধার হয়েছে।
রামখা দেবালয়টি এখনও সকলে জাগ্রত বলেই অভিহিত করে এবং অশোকাষ্টমী, দুর্গাষ্টমী, শিবরাত্রি ইত্যাদিসমূহে আড়াইশো বছরেরও অধিককাল যাওয়া হাজার হাজার ভক্ত পূজা অর্চনা নিয়মিতভাবে করছেন।
সদকা

সাদকাহ বা সদকাহ (আরবি: صدقة, উর্দু: صدقہ, "দানশীলতা", বহুবচন আদাদকৃত صدقات) একটি ইসলামি পরিভাষা। এর মাধ্যমে স্বেচ্ছা দানকে বোঝানো হয়। কুরআন অনুসারে, এই শব্দের অর্থ স্বেচ্ছাসেবী নৈবেদ্য। যাকাতের মত সদকা বাধ্যতামুলক নয়। যাকাত প্রদানের বাইরে ধর্মীয় দায়িত্ব হিসেবে সদকা প্রদান করা হয়। অভাব দূর করা ও লজ্জাস্থান আবৃত রাখা সদকার বিধান জারী করার অন্যতম প্রধান উদ্দেশ্য।শরিয়তের দৃষ্টিতে উত্তম যেকোন কাজে সদাকার অর্থ ব্যয় করা যায়। ইমাম জুরজানী বলেন, "এমন দানকে সদকা বলে যার মাধ্যমে আল্লাহর নিকট সওয়াব আশা করা হয়। ইবনে মানজুর বলেছেন, "মহান আল্লাহর নিমিত্তে গরীব মিসকিনদের জন্য দান করাকে সদকা বলা হয়"।
'সদকা' -এর আক্ষরিক অর্থ 'ন্যায়পরায়ণতা' এবং এটি দান বা স্বেচ্ছাসেবী দানকে বোঝায়। তবে ইসলামী পরিভাষায়; সদকাকে "বিনিময়ে কোন কিছু না চেয়ে একমাত্র আল্লাহকে সন্তুষ্ট করার অভিপ্রায়ে কাউকে কিছু দেওয়া" বোঝানো হয়েছে। এছাড়াও, আর-রাগিব আল-আসফাহানির মতে "সদকা হল যাকাতের মতো, আল্লাহর নিকটবর্তী হওয়ার আশায়, ব্যক্তির যা কিছু আছে তা থেকে দেয়াকে সদকা বলে।"
'সদকাহ' শব্দটি আরবি মূল শব্দ ‘সিদক’ (আরবি: ص د ق) থেকে এসেছে, যার অর্থ আন্তরিকতা; এটি আন্তরিক বিশ্বাসের চিহ্ন হিসাবে বিবেচিত হয়। এই শব্দটি তিন অক্ষরের মূল ص د ق থেকে এসেছে, যার অর্থ, "সত্য কথা বলা", "আন্তরিক হওয়া" এবং "কারও প্রতিশ্রুতি পালন করা"। সম্মানজনক আচরণের এই সমস্ত দিক উদারতা এবং একটি সুস্থ সমাজের সাথে সংযোগগুলো নির্দেশ করে।
সদকা (দান) সম্পর্কে অনেক আয়াত রয়েছে। যার মধ্য হতে নিচে কিছু উল্লেখ করা হয়েছে:
কিছু হাদীসের মতে, "এক ধরনের শব্দ এবং হাসি" সদকা হিসাবে বিবেচিত হতে পারে এবং এর সর্বোত্তম রূপটি হল "জ্ঞান দান করা"। এছাড়াও হযরত মুহাম্মাদ সাল্লাল্লাহু আলাইহি ওয়াসাল্লাম একটি হাদিসে বলেছেন যে, সদকা মন্দের সত্তর দরজা সরিয়ে দেয়।
কুরআনের আয়াত অনুসারে আটটি শ্রেণির লোক রয়েছে, যারা সদকা (যাকাত) পাওয়ার অধিকারী। তারা হচ্ছে:
নর্থব্রুক গেট

নর্থব্রুক গেট () ১৮৭৪ সালে গুয়াহাটিতে, ব্রিটিশ ভাইসরয় লর্ড নর্থব্রুককে গুয়াহাটিতে অভ্যর্থনার জন্য নির্মাণ করা হয়েছিল। এই গেট বা তোরণ নির্মাণ করা হয়েছিল শুক্রেশ্বর ঘাটে যেখানে ভাইসরয় আসাম ভ্রমণের সময় প্রথম পদার্পণ করেছিলেন। ব্রিটিশ যুগের নির্মাণ-শৈলীতে নির্মিত এই নর্থব্রুক গেট হচ্ছে আসামের এই প্রকারের একমাত্র চিহ্ন। বিগত ১৪০ বছর ধরে এটি গুয়াহাটির ইতিহাসের বিভিন্ন ঘটনার সাক্ষী হয়ে লুইত-এর পারে স্থিত হয়ে আছে। ব্রিটিশ আধিকারিক মহল একে গেটওয়ে অব আসাম বলেও অভিহিত করেছিলেন। সাম্প্রতিক সময় সংরক্ষণের অভাবে এটি নিজের অস্তিত্ব রক্ষার যুদ্ধে অবতীর্ণ হয়েছে। 
নর্থব্রুক গেট গুয়াহাটির ব্রহ্মপুত্রর সামনে অবস্থিত এবং একে ১৮৭৪ সালের ২৭ আগস্টে সেই সময়ের ভারত-এর ভাইসরয় থমাস জর্জ বেরিঙকে (বা লর্ড নর্থব্রুক) অভ্যর্থনার জন্য নির্মাণ তথা উদ্বোধন করা হয়েছিল। একে শুক্রেশ্বর ঘাটে নির্মাণ করা হয়েছিল যেখানে ভাইসরয় কলকাতা থেকে আসামে জাহাজ দিয়ে আসার সময় প্রথম পদার্পণ করেন। এই গেটটি লর্ড কার্জনকে গুয়াহাটিতে স্বাগত জানানোর জন্য পুনরায় ব্যবহার করা হয়।
১৮৭৪ সালে যখন লর্ড নর্থব্রুক আসাম ভ্রমণের সিদ্ধান্ত নেন, স্থানীয় প্রসাশন তাঁকে আসামে এক উষ্ণ স্বাগত জানানোর আরম্ভ করেন। তাঁরা গেট অব অনার রূপে ব্রিটিশ স্থাপত্যের আদলে একটি তোরণ নির্মাণের সিদ্ধান্ত নেন এবং অনেক বিচার ও আলোচনার শেষে শুক্রেশ্বর দেবালয়-এর সামনে এটি নির্মাণের প্রস্তুতি আরম্ভ করেন। 
গভর্ণর জেনারেল নর্থব্রুকের জাহাজ ১৮৭৪ সালের ২৭ আগস্টে গুয়াহাটির শুক্রেশ্বর ঘাটে উপস্থিত হ্য়। তাঁকে অনেকগুলি তোপধ্বনিতে স্বাগত জানানো হয় এবং সেই অভ্যর্থনার পরে তিনি এই নব নির্মিত গেট বা তোরণ দিয়ে গুয়াহাটিতে প্রবেশ করেন। সেইদিন থেকে এটি গুয়াহাটির সম্মানের প্রতীক হিসাবে চিহ্নিত হয়ে আসছে।
সেই সময়ের আসামের ব্রিটিশ কর্ত্তৃপক্ষ ইংল্যান্ড-এর একটি বিখ্যাত কিংস কলেজের আদলে লর্ড নর্থব্রুককে অভ্যর্থনার জন্য গেটটি নির্মাণের সিদ্ধান্ত নেয়। এই চতুর্ভূজ আকৃতির গেটটি সর্বমোট ১২ টা বৃত্তাংশ সদৃশ অংশে নির্মিত; দুদিকের দৈর্ঘ্যবরাবর ৫ টা করে এবং প্রস্থবরাবর ১ টা করে বৃত্তাংশ সদৃশ অংশ আছে।
আশরাফুল ইসলাম

আশরাফুল ইসলাম (১৯ ফেব্রুয়ারি ১৯২৩-৮ মার্চ ১৯৯১) বাংলাদেশের নাটোর জেলার রাজনীতিবিদ, সাংবাদিক, মুক্তিযুদ্ধের অন্যতম সংগঠক ও রাজশহী-১৬ (বর্তমান নাটোর-৩ (সিংড়া উপজেলা)) আসনের সংসদ সদস্য ছিলেন।
আশরাফুল ইসলাম ১৯ ফেব্রুয়ারি ১৯২৩ রাজশাহীর নাটোরের সিংড়ার তাজপুর গ্রামে জন্মগ্রহণ করেন। তার পিতা ঘাসিউল্লা ও মাতা আজজান বিবি।
আশরাফুল ইসলাম ছিলেন সিংড়া থানার আওয়ামীলীগের প্রতিষ্ঠাতা সভাপতি ও নাটোর মহকুমা আওয়ামীলীগের প্রতিষ্ঠাতা সদস্য। ১৯৪৪-১৯৫০ মেয়াদে তিনি ইটালী ইউনিয়ন বোর্ড়ের নির্বাচিত প্রেসিডেন্ট ছিলেন। ১৯৬৬-১৯৭১ মেয়াদে তিনি বৃহত্তর রাজশাহী জেলা আওয়ামীলীগের সাধারণ সম্পাদক ছিলেন। ১৯৬৬-১৯৭১ মেয়াদে তিনি নাটোর মহকুমা আওয়ামীলীগের সভাপতি ছিলেন।
আশরাফুল ১৯৭০ সালে আওয়ামীলীগের মনোনয়নে তৎকালীন প্রাদেশিক পরিষদে এবং ১৯৭৩ সলে জাতীয় সংসদ সদস্য নির্বাচিত হন। ১৯৭১ সালে মুক্তিযুদ্ধ চলাকালীন মুজির নগর প্রশাসনে জোনাল এড মিনিষ্ট্রেটিভ কাউন্সিলের (পশ্চিম জোন-২) চেয়ারম্যান ছিলেন।
১৯৭৫ সালে বঙ্গবন্ধু বাকশাল গঠন করলে আশরাফুল ইসলাম নাটোর জেলা বাকশালের সম্পাদক মনোনীত হন। বঙ্গবন্ধু নিহত হলে তিনি ৩ বছর ৩ মাস কারা ভোগ করেন।
তিনি দৈনিক ইত্তেফাক, বাংলার বাণী ও দৈনিক দেশ পত্রিকায় নাটোর প্রতিনিধি হিসেবে কাজ করেন। নাটোর প্রেস ক্লাবের তিনি সভাপতি এবং সিংড়া প্রেস ক্লাবের প্রতিষ্ঠাতা সভাপতি ছিলেন।
আশরাফুল ইসলাম ৮ মার্চ ১৯৯১ সালে মৃত্যুবরণ করেন।
রয়্যাল রেসিং ক্লাব খেংক

কনিংক্লাকা রেসিং ক্লাব খেংক (, সাধারণত কেআরসি খেংক, রেসিং খেংক বা শুধুমাত্র খেংক নামে পরিচিত) হচ্ছে বেলজিয়ামের লিম্বুর্খের খেংক শহরে অবস্থিত একটি বেলজীয় পেশাদার ফুটবল ক্লাব। রেসিং খেংক বেলজীয় প্রো লীগে খেলে এবং সেখানে চারটি চ্যাম্পিয়নশিপ শিরোপা জয়লাভ করেছে; ১৯৯৮–৯৯ মৌসুমে, ২০০১–০২ মৌসুমে, ২০১০–১১ মৌসুমে এবং ২০১৮–১৯ মৌসুমে। এই ক্লাবটি সম্প্রতি ২০০৮–০৯ মৌসুমে এবং ২০১২–১৩ মৌসুমে চারটি বেলজীয় কাপ জয়লাভ করেছে। ক্লাবটি ২০০২–০৩ মৌসুমে, ২০১১–১২ মৌসুমে এবং ২০১৮–১৯ মৌসুমে উয়েফা চ্যাম্পিয়নস লীগের গ্রুপ পর্বের জন্য যোগ্যতা অর্জন করেছিল।
১৯৮৮ সালে কেএফসি উইন্টারস্লাখের ওয়াটারস্খেই টোরের সাথে একীকরণের মাধ্যমে ক্লাবটি গঠিত হয়েছিল, যেখান থেকে এটি ম্যাট্রিকের নম্বর গ্রহণ করেছিল। ১৯৯০-এর দশকের শেষের দিকে এটি বেলজিয়ামের অন্যতম সফল ক্লাবে পরিণত হয়েছে এবং উক্ত সময় থেকে ক্লাবটি নিয়মিতভাবে ইউরোপীয় প্রতিযোগিতায় খেলার যোগ্যতা অর্জন করে। ক্লাবটি ১৯৯৬–৯৭ মৌসুমের পর থেকে একটানা প্রথম বিভাগে খেলছে। ক্লাবটি তাদের সকল হোম ম্যাচ খেংকের লুমিনাস এরিনায় খেলে থাকে এবং এই ক্লাবটি হোম ম্যাচে সাদা এবং নীল রঙের পোশাক পরিধান করে।
বিনোদ রাঠোড়

বিনোদ রাঠোড় (জন্ম ১২ সেপ্টেম্বর ১৯৬২) হলেন একজন ভারতীয় নেপথ্য সঙ্গীতশিল্পী। তিনি মূলত বলিউড চলচ্চিত্রের গান গেয়ে থাকেন। তিনি শাস্ত্রীয় সঙ্গীতজ্ঞ পণ্ডিত চতুর্ভুজ রাঠোড়ের পুত্র। বিনোদ ১৯৮৮ সালে চলচ্চিত্রাঙ্গনে প্রবেশ করেন। তিনি "দিওয়ানা" (১৯৯২) চলচ্চিত্রে "অ্যায়সি দিওয়াঙ্গি" এবং "খলনায়ক" (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। এছাড়া তার গাওয়া কয়েকটি হিট চলচ্চিত্রের গান হল "দিওয়ানা" চলচ্চিত্রের "কোই না কোই চাহিয়ে", "বাজীগর" চলচ্চিত্রের "ছুপানা ভি নহিঁ আতা" এবং "মুন্নাভাই এমবিবিএস" চলচ্চিত্রের "চান চান"।
বিনোদ রাঠোড় ১৯৬২ সালের ১২ই সেপ্টেম্বর মহারাষ্ট্র রাজ্যের মুম্বইয়ে জন্মগ্রহণ করেন। তার পিতা পণ্ডিত চতুর্ভুজ রাঠোড় ছিলেন একজন শাস্ত্রীয় সঙ্গীতজ্ঞ। তার দুই ভাই রূপকুমার রাঠোড় ও শ্রাবণ রাঠোড় সঙ্গীত পরিচালক ও সঙ্গীতশিল্পী। তার ভাইপো সঙ্গীত পরিচালক যুগল সঞ্জীব-দর্শন।
রাঠোড় বলিউডের প্রথম আলোচিত সাফল্য অর্জন করেন ১৯৯২ সালে লক্ষ্মীকান্ত-প্যায়ারেলালের সুরে "রূপ কা রানী চোরোঁ কা রাজা" চলচ্চিত্রের "রোমিও নাম মেরা" গানে কণ্ঠ দিয়ে। গানটি ১৯৯২ সালের অন্যতম হিট গান হয়ে ওঠে। একই বছর তিনি নাদিম-শ্রাবণের সুরে "দিওয়ানা" চলচ্চিত্রে অলকা ইয়াগনিকের সাথে তার গাওয়া দ্বৈত গান "অ্যায়সি দিওয়াঙ্গি" গানে এবং একক গান "কোই না কোই চাহিয়ে" জনপ্রিয়তা লাভ করে। "অ্যায়সি দিওয়াঙ্গি" গানটির জন্য তিনি শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। পরের বছর তিনি "খলনায়ক" (১৯৯৩) চলচ্চিত্রের "নায়ক নহিঁ খলনায়ক হুঁ ম্যাঁয়" গানে কণ্ঠ দিয়ে টানা দ্বিতীয়বারের মত শ্রেষ্ঠ পুরুষ নেপথ্য কণ্ঠশিল্পী বিভাগে ফিল্মফেয়ার পুরস্কারের মনোনয়ন লাভ করেন। তার গাওয়া "বাজীগর" চলচ্চিত্রের "ছুপানা ভি নহিঁ আতা" ও "অ্যায় মেরে হামসফর" গান দুটি জনপ্রিয়তা লাভ করে। এছাড়া "কিতাবেঁ বহুত সি" গানটি চার্টবাস্টার খ্যাতি লাভ করে। এছাড়া এই দশকে বিভিন্ন তালিকায় শীর্ষে অবস্থান করা তার গাওয়া কয়েকটি গান হল সানি দেওল-সালমান খান অভিনীত "জিৎ" (১৯৯৬) চলচ্চিত্রের "ইয়ারা ও ইয়ারা", গোবিন্দা অভিনীত "হিরো নাম্বার ওয়ান" (১৯৯৭) চলচ্চিত্রের "ম্যায়নে পয়দল সে যা রাহা থা" এবং সালমান-ঐশ্বর্যা রাই অভিনীত "হাম দিল দে চুকে সনম" (১৯৯৯) চলচ্চিত্রের "ডোলি তারো ঢোল বাজে"।
অন্তরীণ

অন্তরীণ ১৯৯৩ সালের একটি বাংলা ভাষায় ভারতীয় চলচ্চিত্র, মৃণাল সেন দ্বারা পরিচালিত, আর সাদাত হাসান মান্টো "রচিত বাদশাহাত কা খাতমাহ" (১৯৫০) নামে একটি গল্প "অবলম্বনে" (তবে চিত্রনাট্যটির আলাদা সমাপ্তি রয়েছে) তৈরি। এতে অভিনয় করেছেন অঞ্জন দত্ত ও ডিম্পল কাপাডিয়া । অন্তরীণ হল প্রথম অ-হিন্দি প্রকল্প, কাপাদিয়া যা "বিক্রমের" পরে অংশ নিয়েছিলেন (১৯৮৬)। তিনি প্রেমহীন বিবাহে আবদ্ধ এক মহিলার চরিত্রে অভিনয় করেছিলেন। স্বতঃস্ফূর্তভাবে নিজের অংশ নেওয়ার জন্য জোর দিয়ে, কাপাদিয়া বাংলা ভাষায় ক্র্যাশ কোর্সে ভর্তি হতে অস্বীকার করেছিলেন কারণ তিনি ভুলভাবে অনুভব করেছিলেন যে তিনি দৃঢ় ভাবে এটি বলতে সক্ষম হবেন। তার কণ্ঠটি শেষ পর্যন্ত অভিনেতা অনুশুয়া চ্যাটার্জি দ্বারা ডাব করা হয়েছিল, যা নিয়ে কাপাদিয়া অসন্তুষ্ট ছিল।
১৯৯৩ সালের জাতীয় চলচ্চিত্র পুরস্কারে, এটিকে শ্রেষ্ঠ বাংলা ভাষার পূর্ণদৈর্ঘ্য চলচ্চিত্র বিভাগে জাতীয় চলচ্চিত্র পুরস্কার প্রদান করা হয়।
অনুপ্রেরণা জন্য, এক তরুণ লেখক (অঞ্জন দত্ত) কলকাতায় এক বন্ধুর পুরানো প্রাসাদে একা বাস করতে শুরু করে। এক রাতে, সে ফোনে বেনামী অচেনা ভদ্রমহিলার (ডিম্পল কাপাডিয়া) সাথে কথা বলতে শুরু করেন। তাদের জীবনের বিবরণ প্রকাশিত হওয়ার সাথে সাথে কথোপকথনটি শীঘ্রই একটি সম্পর্কের মধ্যে বিকাশ লাভ করে। তারা সুযোগ পেয়ে একটি ট্রেনে উঠল, যখন ডিম্পল তার কণ্ঠস্বর এবং কথা বলার ধরন থেকে তাকে চিনতে পারল, ঠিক তখনি সে কোনও এক পাশের স্টেশানে ট্রেনটিতে আরোহণ করে চলে গেল।
খাদিজা সুলতান (প্রথম সেলিমের কন্যা)

খাদিজা সুলতান বা ইংরেজিতে প্রসিদ্ধ হেতিজা সুলতান (; "Ḫadīce Sulṭān") ছিলেন উসমানীয় সাম্রাজ্যের একজন শাহজাদী। তিনি প্রথম সেলিম ও হাফসা সুলতানের কন্যা এবং তিনি প্রথম সুলাইমানের বোন ছিলেন।
খাদিজার জন্ম তারিখটি অজানা, তবে তার জন্ম ১৪৯৪ সালের আগেই হয়েছিল। তিনি শাহজাদা সেলিমের (ভবিষ্যতের প্রথম সেলিম) এবং তাঁর পত্নী হাফসার মেয়ে ছিলেন। তিনি ১৫০৯ সালে দামাত(জামাতার ফার্সি প্রতিশব্দ) ইস্কান্দার পাশাকে বিয়ে করেছিলেন, তিনি ছিলেন অটোম্যান গভর্নর এবং পরে অ্যাডমিরাল যার ১৫১৫ সালে মৃত্যুদণ্ড কার্যকর করা হয়েছিলো।
এটি দীর্ঘদিন ধরে বিশ্বাস করা হয়েছিল যে খাদিজা সুলতান পরবর্তীকালে উজিরে আজম পারগালি ইব্রাহিম পাশাকে বিয়ে করেছিলেন। যাইহোক, ইতিহাসবিদ এবরু তুরান দ্বারা পরিচালিত ২০০০ এর দশকের শেষের দিকে গবেষণায় প্রকাশিত হয়েছিল যে এই দাবিটি কোন প্রমাণের ভিত্তিতে নয় এবং বাস্তবে তাদের মধ্যে এইরকম কোনও বিবাহ কখনও হয়নি। ফলস্বরূপ,ঐতিহাসিকরা এখন সাধারণত একমত হন যে ইব্রাহিম খাদিজাকে নয়, অন্য এক মহিলা মুহসিন হাতুনকে বিয়ে করেছিলেন।
ইব্রাহিম পাশা ও খাদিজা সুলতানের বিবাহ চলমান বিতর্কের বিষয়। যদিও ঐতিহাসিকরা নিশ্চয়তা দিয়েছেন যে পাশা সুলেমানের এক বোনকে বিয়ে করেছিলেন, তবে এটি প্রমাণ করার মতো কোনও উৎস পাওয়া যায় নি। লিখিত সূত্রে ইব্রাহিম পাশার বিবাহ সম্পর্কে বিস্তারিত তথ্য পাওয়া গেলেও তিনি কাকে বিয়ে করেন সে সম্পর্কে কোনও তথ্য পাওয়া যায়নি। ইব্রাহিম পাশা ১৫২৪ সালের মে মাসে ঘোড়া চত্বরে একটি বিবাহ অনুষ্ঠানে বিবাহ বন্ধনে আবদ্ধ হন। বিবাহের সময় সেনাবাহিনীর উপস্থিতি বিশেষত সুলতানকে উল্লেখ করা হয়েছিল।
হামারের মতো আধুনিক ইতিহাসবিদরা প্রায়শই ধরে নিয়েছিলেন যে, ইব্রাহিম পাশার বিয়েতে সুলতানের অংশগ্রহণ নির্দেশ করে যে ইব্রাহিম পাশার স্ত্রী কেবল সুলেমানের বোনদের একজনই হতে পারেন। তুর্কি ইতিহাসবিদ ইসমাইল হাক্কি উজুনারালি, অটোমান সাম্রাজ্যের গ্রন্থে উল্লেখ করেছেন যা বিশ শতকের মাঝামাঝি সময়ে আরও সমর্থন লাভ করেছিল এবং তিনি বলেছিলেন যে ইব্রাহিম পাশা খাদিজা সুলতানকে বিয়ে করেছিলেন এবং তাঁর মর্যাদা বাড়িয়েছেন। পরবর্তীতে উজুনারালি একটি নিবন্ধ প্রকাশ করে স্বীকার করেছিলেন যে তিনি আগের উল্লেখকৃত বিষয়ে ভুল ছিলেন এবং ইব্রাহিম পাশার স্ত্রী কোনও অটোমান রাজকন্যা ছিলেন না।
ডাবিংকৃত তুর্কি ধারাবাহিক সুলতান সুলেমান খাদিজা চরিত্রে অভিনয় করেন তুর্কি-জার্মান অভিনেত্রী সেলমা এরগেচ। ধারাবাহিকে ইব্রাহীম পাশার সাথে তাঁর বিবাহ সম্পন্ন হয়।
তুলুম্বা

তুলুম্বা বা বামিয়াহ হছে অতি ভাজা মিষ্টিজাতীয় খাদ্য, যা উসমানীয় রন্ধনশৈলী এবং প্রাক্তন উসমানীয় সাম্রাজ্যের আঞ্চলিক রন্ধনশৈলীতে পাওয়া যায় এবং শেষ পর্যন্ত লেভ্যান্টে উৎপন্ন হয়। এটি একটি ভাজা বাটা সিরাপ ভেজানো, যা জিলাপি এবং চুরোর মতো। এটি খামিরবিহীন ময়দার গোছা (প্রায় ৩ সেন্টিমিটার লম্বা) থেকে তৈরি করা হয়। অতঃপর এর সাথে উপযুক্ত প্রান্তের টুকরা ব্যবহার করে একটি প্যাস্ট্রি ব্যাগ অথবা কুকি প্রেসের মাধ্যমে একটি ছোট ডিম্বাকৃতি আকার দেওয়া হয়। এটি প্রথমে সোনালি রঙে অতি ভাজা হয় এবং তারপরে এটি গরম থাকা অবস্থায় চিনি-মিষ্টি সিরাপ ঢেলে দেওয়া হয়। এটি ঠান্ডা হলে খাওয়া হয়। ঐতিহ্যগতভাবে তুর্কি, ইসরায়েলি এবং পারস্য ইহুদিদের দ্বারা চানুকাহ এবং অন্যান্য বিশেষ অনুষ্ঠানে পরিবেশন করা হয়।
"তুলুম্বা"-এর আক্ষরিক অর্থ তুর্কি ভাষায় "পাম্প" এবং ইতালীয় ভাষায় "ত্রোম্বা" । এই মিষ্টিটিকে সাইপ্রিয়ট গ্রীক ভাষায় "পোম্পা" এবং সাইপ্রিয়ট তুর্কি ভাষায় "বোম্বাচিক" বলা হয়। আর্মেনীয় রন্ধনশৈলীতে একে "পাম্প" বা "তুলুম্বা" (আর্মেনীয়: թուլումբա) বলা হয়ে থাকে। তুলুম্বা আলবেনীয়, বসনীয়, বুলগেরীয়, ম্যাসেডোনীয়, গ্রীক (), আজারবাইজানীয় () এবং তুর্কি রন্ধনশৈলীতে স্থান পেয়েছে। এই মিষ্টিটি "বামিয়াহ" () নামে ফার্সি রন্ধনশৈলীতে পাওয়া যায়। হেজাজীতে একে তুম্বা (), যা সরাসরি ইতালীয় শব্দ ত্রোম্বা থেকে এসেছে, তবে মিশরীয় এবং কিছু আরব রান্নায় এটি বালাহ আশ-শাম () এবং ইরাকি রন্ধনশৈলীতে এটি "দাতলি" () নামে পরিচিত।
এটি দই এবং স্টার্চ জাতীয় ময়দা থেকে তৈরি করা হয়, যা সিরাপে ডুবানোর পূর্বে ভাজা হয়। রমজানের ইফতারে এটি বেশিরভাগ সময় পরিবেশন করা হয়। এটি সাধারণত এটির সমাহারযুক্ত জুলবিয়ার সাথে পরিবেশন করা হয়, যা একইভাবে প্রস্তুত করা হয়, তবে পার্থক্যটি কেবল জালের মতো বিন্যাসযুক্ত যা ময়দার টুকরায়।